APSTIPRINĀTS

Valsts prezidenta kancelejas iepirkuma komisijas

2017.gada 21.jūnija sēdē

(protokola Nr. LVPK/2017/04-01)

**SLĒGTS KONKURSS**

**TELPU UN TERITORIJAS UZKOPŠANA**

# KANDIDĀTU ATLASES NOLIKUMS (1. KĀRTA)

Id.Nr. LVPK/2017/04

Rīga

2017. gads

# I VISPĀRĪ GĀ IN FOR MĀCIJA

* 1. **Iepirkuma identifikācijas numurs** – LVPK/2017/04
	2. **Iepirkuma procedūras veids** – slēgts konkurss, kurš tiek veikts divās kārtās:
		1. Pirmā kārta – kandidātu atlase atbilstoši Kandidātu atlases nolikumā, turpmāk – Nolikums, noteiktajām prasībām. Kandidātu atlases laikā Pasūtītājs (no Kandidātiem, kas pieteikušies kandidātu atlasei) atlasa Kandidātu atlases nolikuma prasībām atbilstošus Kandidātus un uzaicina tos iesniegt piedāvājumu.
		2. Otrā kārta – iesniegto piedāvājumu vērtēšana. Piedāvājumu vērtēšanas laikā Pasūtītājs pārbauda piedāvājumu atbilstību nolikuma prasībām un atbilstoši piedāvājuma izvēles kritērijam izraugās Pretendentu, kam tiek piešķirtas līgma slēgšanas tiesības.
	3. **Pasūtītājs, rekvizīti** –

Valsts prezidenta kanceleja

Adrese: Pils laukums 3, Rīga, LV-1900

Reģ. Nr. 9000038578

Banka: Valsts kase

Bankas kods: TRELLV22

Konta Nr. LV73TREL2010001010000

* 1. **Iepirkuma komisija** – slēgtu konkursu organizē Valsts prezidenta kancelejas iepirkuma komisija (turpmāk – komisija).
	2. **Pasūtītāja kontaktpersona, kura ir tiesīga sniegt organizatoriska satura informāciju par iepirkuma procedūru** – Juridiskās nodaļas vadītāja vietniece Linda Puķīte, tālrunis: 67092120, e-pasts: linda.pukite@president.lv.
	3. **Kandidāts** – piegādātājs, kurš piedalās slēgtā konkursā līdz piedāvājuma iesniegšanai – pirmajā kārtā.
	4. **Pretendents** – piegādātājs, kurš ir iesniedzis piedāvājumu – slēgta konkursa otrajā kārtā.

# Informācijas sniegšana

* + 1. Informācijas pieprasījumi ir jānosūta pa pastu vai jāiesniedz personīgi 1.3. punktā norādītajā adresē, kā arī jānosūta 1.5. punktā norādītai kontaktpersonai uz e – pasta adresi.
		2. Ja ieinteresētais kandidāts ir laikus pieprasījis papildu informāciju par kandidātu atlases prasībām, komisija to sniedz iespējami īsā laikā, bet ne vēlāk kā 4 (četras) dienas pirms pieteikuma iesniegšanas termiņa beigām. Komisijas sagatavotā papildu informācija tiks ievietota Valsts prezidenta kancelejas mājas lapā www.president.lv pie šī iepirkuma publikācijas.

# Cita vispārīgā informācija

* + 1. Neviens dokuments, kas tiek iesniegts šajā iepirkumā, netiek atdots atpakaļ.

Par jebkuru informāciju, kas ir konfidenciāla, jābūt īpašai norādei.

* + 1. Pasūtītājs un komisija neuzņemas nekādas saistības par pieteikuma un

piedāvājuma sagatavošanas un iesniegšanas izmaksām neatkarīgi no iepirkuma rezultāta.

# II IEPIRKUMA PRIEKŠMETS

* 1. Iepirkuma priekšmets ir nekustamā īpašuma Pils laukumā 3, Rīgā un nekustamā īpašuma Z.Meierovica prospektā 31, Jūrmalā telpu un teritorijas uzkopšana.
	2. Iepirkuma priekšmeta informatīvs apraksts ir pievienots Nolikuma 1.pielikumā.
	3. Līguma termiņš – 2021.gada 1.marts.

# III PRASĪBAS PIETEIKUMA NO FORMĒJU MAM UN IESNIEGŠA NAI

* 1. Pieteikuma dokumenti iesniedzami datora izdrukas veidā vienā eksemplārā.
	2. Pieteikuma dokumentiem ir jābūt latviešu valodā. Citiem dokumentiem jāpievieno apliecināts tulkojums latviešu valodā.
	3. Pieteikuma dokumentiem jābūt skaidri salasāmiem, bez labojumiem un dzēsumiem.
	4. Pieteikuma lapām ir jābūt numurētām un uzrādītām satura rādītājā.
	5. Pieteikumam jābūt cauršūtam un sagatavotam tādā veidā, kas izslēdz atsevišķu lapu nomaiņas iespējas.
	6. Pieteikuma dokumentiem ir jābūt parakstītiem un dokumentu kopijām ir jābūt apliecinātām atbilstoši Dokumentu juridiskā spēka likumā noteiktajām prasībām.
	7. Iesniedzot pieteikumu, kandidāts ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss pieteikums ir cauršūts vai caurauklots.
	8. Uz pieteikuma pēdējās lapas aizmugures jābūt norādei par cauršūto lapu skaitu.
	9. Pieteikums jāiesniedz vienā slēgtā, aizlīmētā un aizzīmogotā aploksnē, uz kuras ir jānorāda:

**Piedāvājuma iesniedzēja nosaukums, reģistrācijas numurs, adrese, pasta indekss**

Valsts prezidenta kanceleja

Pils laukums 3, Rīga, LV - 1900

Pieteikums iepirkuma

**„Telpu un teritorijas uzkopšana”**

**Id.Nr. LVPK/2017/04**

kandidātu atlasei

* 1. Pasūtītājs neuzņemas atbildību par pieteikuma nesaņemšanu vai pirmstermiņa atvēršanu, ja aploksne nav noformēta atbilstoši Nolikuma 3.9.punktam.
	2. Kandidāta sagatavotie dokumenti ir jāparaksta personai ar kandidāta pārstāvības tiesībām vai tā pilnvarotajai personai, pieteikumam pievienojot atbilstošu pilnvaru.

# Pieteikumu iesniegšanas vieta, datums un laiks.

* + 1. Pieteikumi kandidātu atlasei ir jāiesniedz 1.3.punktā norādītajā adresē iesniedzot personīgi vai atsūtot pa pastu līdz **2017. gada 14.augustam, plkst. 11.00**.
		2. Pieteikumi, kas saņemti pēc norādītā pieteikumu iesniegšanas termiņa, tiek piereģistrēti un neatvērti atdoti/nosūtīti atpakaļ kandidātam.
	1. Ja pieteikums nav noformēts atbilstoši Nolikuma prasībām, tad kandidāts var tikt izslēgts no turpmākās dalības iepirkumā.

# Pieteikumu atvēršanas vieta, datums un laiks.

* + 1. Pieteikumi kandidātu atlasei tiks atvērti Valsts prezidenta kancelejas telpās, Pils laukumā 3, Rīgā pēc pieteikumu iesniegšanas termiņa beigām.
		2. Valsts prezidenta kancelejas telpās ir caurlaižu režīms. Lai piedalītos pieteikumu atvēršanas sanāksmē, kandidāts, kas piedalīsies pieteikumu atvēršanā, savlaicīgi paziņo 1.5.punktā minētajai kontaktpersonai personas, kura piedalīses atvēršanas sanāksmē vārdu, uzvārdu un personas kodu.
		3. Pieteikumi tiks atvērti to iesniegšanas secībā. Pēc pieteikuma atvēršanas tiek nosaukts kandidāts, pieteikuma iesniegšanas datums un laiks.

# IV KAN DIDĀTU ATL ASES PRASĪBAS UN IES NIEDZAMIE DOKUMENTI

* 1. Slēgta konkursa 1.kārtā tiek veikta kandidātu atlase saskaņā ar Nolikumā noteiktajām kandidātu atlases prasībām**.**
	2. Kandidātu atlases prasības ir obligātas visiem kandidātiem, kas vēlas iegūt tiesības piedalīties slēgta konkursa 2.kārtā un iegūt līguma slēgšanas tiesības.

# Komisija izslēdz kandidātu no turpmākās dalības slēgtā konkursā, ja uz to attiecas Publisko iepirkumu likuma 42.panta pirmajā daļā norādītie kandidātu izslēgšanas gadījumi. Kandidātu izslēgšanas gadījumi tiks pārbaudīti Publisko iepirkumu likuma 42.pantā noteiktajā kārtībā.

# Kandidāta saimnieciskais un finansiālais stāvoklis

Kandidāta vidējais pēdējo trīs (2014., 2015. un 2016.) gadu finanšu apgrozījums katrā gadā ir ne mazāks kā EUR 250 000,00 (divi simti piecdesmit tūkstoši *euro*).

*Piezīme.* Nolikuma 4.4. punkta prasību var apliecināt pats kandidāts vai arī kandidāts kopā ar citu personu (citu tirgus dalībnieku) palīdzību, kas kopā ir atbildīgi par līguma izpildi, tai skaitā finansiālajām saistībām. Šādā gadījumā kandidāts pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju (citu tirgus dalībnieku) apliecinājumu vai vienošanos par nepieciešamo resursu nodošanu kandidāta rīcībā. Šādā gadījumā pasūtītājs sekmīgai līguma izpildei ir tiesīgs prasīt personām izveidot personālsabiedrību.

# Kandidāta tehniskās un profesionālās spējas

Kandidātam pēdējo trīs (2014., 2015., 2016. un vēlāk) gadu laikā ir pieredze šādu pakalpojumu izpildē:

* + 1. Kandidāts pēdējo trīs gadu laikā ir realizējis vai turpina realizēt **objektu telpu un teritorijas uzkopšanu**, kur kopējā telpu platība ne vairāk kā 3 (trīs) objektos kopā nav mazāka par 7000 kvadrātmetriem. Noslēgtā līguma termiņš (katrā objektā) ne mazāks kā 18 mēneši.
		2. Kandidāts pēdējo trīs gadu laikā ir realizējis vai turpina realizēt telpu uzkopšanu objektā, veicot koka grīdu, paklāju, vēsturiska stila mēbeļu kopšanu.
	1. **Industriālās drošības sertifikāts**

Kandidātam ir Nacionālās drošības iestādes izsniegts trešās kategorijas industriālās drošības sertifikāts, kas apliecina komersanta tiesības pretendēt uz valsts pasūtījuma izpildi, kur nepieciešams izmantot konfidenciālus valsts noslēpuma objektus.

* 1. Ja piedāvājumu iesniedz piegādātāju apvienība, piegādātāju apvienībai 15 (piecpadsmit) darba dienu laikā pēc paziņojuma par līguma slēgšanas tiesību piešķiršanu saņemšanas ir jāreģistrējas kā personālsabiedrībai.

# Kandidātu atlasei ir jāiesniedz:

* + 1. personas ar kandidāta pārstāvības tiesībām parakstīts pieteikums atbilstoši Nolikuma 2.pielikumam;
		2. informācija par kandidāta pēdējo trīs (2014., 2015., 2016. un vēlāk) gadu laikā realizētajiem telpu un teritorijas uzkopšanas pakalpojumiem, kuri atbilst Nolikuma 4.5. punkta prasībām, to izpildes laiku, pievienojot attiecīgo pakalpojumu aprakstu, līgumu summas, līguma darbības laiku. Informācija jāsagatavo atbilstoši Nolikuma 3.pielikuma paraugam;
		3. pozitīvas atsauksmes par katru no pakalpojumiem, kurus kandidāts norādījis Nolikuma 3.pielikuma tabulā. Atsauksmēs jānorāda realizētais pakalpojums, tā apjoms, pakalpojuma izpildes vieta un laiks, vai pakalpojuma izpilde ir veikta kvalitatīvi un atsauksmes sagatavotāja kontaktpersonu un tālruņa numuru.
		4. Piegādātāju apvienība vai personālsabiedrība iesniedz:
			1. dalībnieku parakstītu savstarpējo sadarbību apliecinošu dokumentu (vienošanās, sabiedrības līgums u.c.) oriģinālu vai apliecinātu kopiju, norādot, kurš no dalībniekiem būs atbildīgs par sabiedrības lietvedības vešanu, kā arī kādi līguma izpildei nepieciešamie resursi tiks nodoti kandidāta rīcībā;
			2. apliecinājumu, ka piegādātāju apvienība 15 (piecpadsmit) darba dienu laikā pēc paziņojuma par līguma slēgšanas tiesību saņemšanas reģistrēsies LR Uzņēmumu reģistrā, Valsts ieņēmumu dienestā ar pievienotās vērtības nodokli apliekamo personu reģistrā. Apliecinājumu paraksta visi piegādātāju apvienības dalībnieki.
		5. Kandidātam izsniegta Industriālās drošības sertifikāta apliecināta kopija.

# V PIETEIKUMU I ZSKATĪŠANAS KĀRTĪBA

* 1. Pieteikumu pārbaudi un vērtēšanu komisija veic slēgtā sēdē.
	2. Kandidātu atlases laikā komisija noskaidro kandidātu kompetenci un atbilstību paredzamā līguma izpildes prasībām. Atlase notiek pēc iesniegtajiem kandidātu atlases dokumentiem un materiāliem, pārbaudot kandidāta atbilstību Nolikumā izvirzītajām prasībām.
	3. Komisija izslēdz kandidātu no turpmākās dalības slēgtā konkursā, ja ir konstatēts, ka:
		1. kandidāts izslēdzams saskaņā ar nolikuma 4.3.punktā norādītajiem izslēgšanas noteikumiem, pārbaudot informāciju atbilstoši Publisko iepirkumu likumā noteiktajai kārtībai;
		2. kandidāta finanšu apgrozījums neatbilst Nolikuma 4.4.punktā noteiktajām prasībām;
		3. kandidāta tehniskās un profesionālās spējas neatbilst Nolikuma 4.5.punkta prasībām;
		4. nav iesniegts kāds no Nolikuma 4.8.punktā minētajiem dokumentiem vai tie neatbilst Nolikuma prasībām.
	4. Ja kandidāts atbilst visām slēgta konkursa kandidātu atlases prasībām, kandidāts kvalificējas dalībai slēgta konkursa 2.kārtai. Pasūtītājs nosūta uzaicinājumu uz slēgta konkursa 2.kārtu (piedāvājuma iesniegšanai), pievienojot slēgta konkursa detalizētas tehniskās specifikācijas, piedāvājumu vērtēšanas kritērijus un līguma projektu, tikai kvalifikācijas prasībām atbilstošajiem kandidātiem, nosakot termiņu, cik ilgā laikā piedāvājums ir jāiesniedz.
	5. Informācija par kandidātu atlases rezultātiem tiek nosūtīta visiem kandidātiem 3 (trīs) darba dienu laikā no lēmuma pieņemšanas dienas.

**Iepirkuma komisijas priekšsēdētājs Ģirts Auškāps**

**1. pielikums** Slēgtā konkursa „Telpu un teritorijas uzkopšana” kandidātu atlases nolikumam

**Iepirkuma priekšmeta informatīvs apraksts**

**Rīgas pils**

Rīgas pils ir Latvijas Valsts prezidenta rezidence, kas atrodas Pils laukumā 3, Rīgā, Daugavas krastā. Tā ir nozīmīgs Latvijas vēstures un kultūras mantojums. Valsts prezidenta kancelejas telpas Rīgas pilī izvietotas piecos stāvos un pagrabstāvā. Telpas iedalītas pēc pielietojuma: Valsts prezidenta darba un reprezentācijas telpas, kancelejas biroja un arhīva telpas, Svētā gara torņa telpas, servētavas un ēdnīcas telpas, saimniecības un noliktavau telpas.

Kopējā uzkopjamā telpu platība Rīgas pilī – 6709 m2. Sanitāro telpu skaits – 25 gab. Grīdas pārklājuma materiāli Rīgas pilī – koks, flīzes, apstrādāts betons, mīkstais segums, linolejs.

Rīgas pils ir Valsts nozīmes arhitektūras piemineklis. Telpu uzkopšanas procesā, ņemot vērā māksliniecisko vērtību, kā arī kultūras pieminekļa aizsardzības intereses, ir svarīgi ievērot īpašu uzmanību un saudzīgu pieeju telpu ikdienas, kā arī periodiski veicamajā speciālajā telpu uzkopšanā un rūpīgi sekot pielikumā esošajām uzkopšanas instrukcijām, kā arī izmantot videi draudzīgus tīrāmos līdzekļus. Sevišķi tas attiecas uz mēbelēm, interjera priekšmetiem, gaismas ķermeņiem, paklājiem, aizkariem un citiem interjera elementiem. Rīgas pils atspoguļo Latvijas vēsturi un piederību Eiropas kultūras tradīcijām. Rīgas pils priekšpils reprezentācijas un darba telpas veido vienotu interjeru, kas kalpo Valsts reprezentācijas vajadzībām, kā arī Valsts prezidenta institūcijas un Valsts prezidenta kancelejas darbības nodrošināšanai.  Reprezentācijas telpās darba vietu un iekārtojuma funkcija pakārtota telpas reprezentatīvajam raksturam, telpu  risinājums pamatots ar pils ēkas vēsturi un Latvijas vēsturi kopumā.

Ņemot vērā telpu un interjera priekšmetu vēsturisko vērtību, telpu uzkopšanā ir nepieciešams ievērot īpašu kopšanu.

Rīgas pilī ir dažāda tipa masīvkoka mēbeles, kas izgatavotas no ozolkoka, sarkankoka, bērza un priedes koka. To pārklājums ir daudzveidīgs, gan beice, gan laka, gan krāsa. Sēdmēbeļu tapsējumam izmantota āda, damasta audums, kā arī samts.

Rīgas pils interjeru papildina gleznas, oriģinālas un ieskanētas gravīras, kā arī dažādi citi mākslas priekšmeti. Grīdas segas ir austrumu tipa paklāji, un rūpnieciski ražoti grīdas celiņi, (izmantotie materiāli, zīds, vilna sintētika). Dekoratīvie biezie aizkari ir no atlasa auduma ar lambrekeniem kā arī plānie batista tipa aizkari. Daļu interjera veido gaismas ķermeņi, lustras no čuguna, bronzas, misiņa lējuma ar stikla-kristāla piekariņiem, kā arī koka lustras iekārtas ķēdēs, bronzas lējuma tehnikā izgatavoti bra.

Rīgas pils telpu uzkopšanas procesā, ņemot vērā māksliniecisko vērtību, kā arī kultūras pieminekļa aizsardzības intereses, ir svarīgi ievērot īpašu uzmanību un saudzīgu pieeju telpu ikdienas, kā arī periodiski veicamajā speciālajā telpu uzkopšanā un rūpīgi sekot pielikumā esošajām uzkopšanas instrukcijām, kā arī izmantot videi draudzīgus tīrāmos līdzekļus.

Rīgas pilij piegulošā teritorija iedalāma divās daļās, reprezentācijas un saimniecības teritorija ar kopējo platību 3108.10 m2, kurā jāveic, teritorijas, ikdienas uzkopšana katru dienu līdz plkst. 8:00, atbilstoši normatīvajos aktos, t.sk. Rīgas domes saistošajos noteikumos, kas noteic namu un to teritoriju, un būvju uzturēšanu, sanitārās tīrības uzturēšanu un īpašumam piegulošās publiskā lietošanā esošās teritorijas (gājēju ietves, izņemot sabiedriskā transporta pieturvietas, grāvji, caurtekas vai zālāji līdz brauktuves malai) kopšanu, noteiktajam. Teritorijas ikdienas uzkopšanai Izpildītājs nodrošina sētniekus, tehniku, un aprīkojumu, Izpildītājs pastāvīgi nodrošina teritorijā tīrību, arī apgrūtinātos laika apstākļos, nepieciešamības gadījumā piesaistot papildus darbaspēku un papildus tehniku. Tīrot teritoriju, Izpildītājam jāizturas saudzīgi pret teritorijā izvietotajiem un uzstādītajiem objektiem, izbūvēm, apstādījumiem, tos nesabojājot.

**Vasaras rezidence**

Vasaras rezidence atrodas Dubultos, Zigfrīda Meierovica prospektā 31. Dzīvojamai ēkai ir trīs stāvi un pagrabstāvs. Mājā atrodas dzīvojamās telpas, saimniecības telpas, sanitārās telpas (9 gab.), balkons-terase.

Vasaras rezidences teritorijā atrodas atsevišķa būve – Atpūtas namiņš 30,2 m2 platībā.

Kopējā uzkopjamā telpu platība vasaras rezidencē – 1172.6 m2. Grīdas pārklājuma materiāli – parkets, masīvkoka dēļi, flīzes, apstrādāts betons, linolejs.

Valsts prezidenta vasaras rezidences kopējā kopjamā āra teritorijas platība ir 1655,96 m2. Pasūtītājs nosaka, un Izpildītājs veic vasaras rezidences teritorijas uzkopšanu, atbilstoši normatīvajos aktos, t.sk. Jūrmalas pilsētas domes 2007. gada 12. jūlija saistošo noteikumu Nr.20 „Jūrmalas teritorijas namīpašumu uzturēšanas, saglabāšanas un sabiedriskās kārtības saistošie noteikumi” 51. punktā noteiktajām  prasībām.

Uzkopšanas laiks vasaras rezidencē ir nenormēts un atkarīgs no Valsts prezidenta dienas kārtības.

Teritorijas ikdienas uzkopšanai Izpildītājs nodrošina sētniekus, tehniku, un aprīkojumu, Izpildītājs pastāvīgi nodrošina teritorijā tīrību, arī apgrūtinātos laika apstākļos, nepieciešamības gadījumā piesaistot papildus darbaspēku un papildus tehniku. Tīrot teritoriju, Izpildītājam jāizturas saudzīgi pret teritorijā izvietotajiem un uzstādītajiem objektiem, izbūvēm, apstādījumiem, tos nesabojājot.

 **2.pielikums** Slēgtā konkursa

„Telpu un teritorijas uzkopšana nolikums”

kandidātu atlases nolikumam

# PIETEIKUMS

Ar šo (kandidāta nosaukums) apliecina, ka ir iepazinies ar

slēgtā konkursa “Telpu un teritorijas uzkopšana” (Id.Nr. LVPK/2017/04) kandidātu atlases nolikumu un piekrīt kandidātu atlases nolikuma noteikumiem, apņemas tos ievērot un izpildīt, piekrīt piedalīties iepirkumā, iepirkuma noteikumi ir skaidri un saprotami, pieteikumā iesniegtā informācija ir patiesa.

Kandidāts apliecina, ka kandidāta vidējais finanšu apgrozījums atbilst Nolikuma 4.4.punkta prasībām, ko apliecina apgrozījums:

2014. gadā \_\_\_\_\_\_\_\_\_\_\_\_

2015. gadā \_\_\_\_\_\_\_\_\_\_\_\_

2016. gadā \_\_\_\_\_\_\_\_\_\_\_\_ .

|  |  |
| --- | --- |
| **Kandidāta nosaukums:** |  |
| **Kontaktpersona:** |  |
| **Kandidāta rekvizīti:** | Vienotais reģ.nr.: Juridiskā adrese: Telefons, fakss: e-pasts:Banka: Bankas kods: Bankas konts: |
| **Kandidāts/ kandidāta pilnvarotā persona** |  |
| **Parakstītāja ieņemamais amats:** |  |
| **Datums:** |  |
| **Paraksts:** |  |

**3. pielikums** Slēgtā konkursa „Telpu un teritorijas uzkopšana” kandidātu atlases nolikumam

# Informācija par kandidāta pēdējo trīs (2014., 2015., 2016. un vēlāk) gadu laikā izpildītajiem pakalpojumiem atbilstoši Nolikuma 4.5.punktam

|  |  |  |  |  |  |  |
| --- | --- | --- | --- | --- | --- | --- |
| Nr. | Pasūtītājs, kontaktpersonas amats,tālruņa nr.e-pasta adrese | Pakalpojuma izpildes vietaun pakalpojuma raksturojums  | Uzkopjamo Telpu platība (kvadrātmetri) | Telpu raksturojums ietverot informāciju par 4.5.2.apakšpunktā norādītajām pozīcijām (grīdas, paklāji, mēbeles) | Līguma summa | Pakalpojuma realizācijas laiks |
| 4.5.1.\* |  |  |  |  |  |  |
| 4.5.1.\* |  |  |  |  |  |  |
| … |  |  |  |  |  |  |
|  |  |  |  |  |  |  |
| 4.5.2. |  |  |  |  |  |  |
| 4.5.2. |  |  |  |  |  |  |
| … |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Kandidāts/ kandidāta pilnvarotā persona:

Paraksts:

Datums: